पंचायती राज मंत्रालय
योग के माध्यम से भारत विश्वगुरु के रूप में उभरा : गिरिराज सिंह
वसुधैव कुटुम्बकम एक प्राचीन भारतीय दर्शन है, जो पूरे विश्व को एक विशाल परिवार समझता है: गिरिराज सिंह
पंचायती राज मंत्रालय के तत्वावधान में अंतर्राष्ट्रीय योग दिवस का आयोजन
केंद्रीय ग्रामीण विकास और पंचायती राज मंत्री श्री गिरिराज सिंह ने छत्तीसगढ़ के मनेंद्रगढ़-चिरमिरी-भरतपुर  जिले के तहत केंद्रीय विद्यालय, साउथ ईस्टर्न कोलफील्ड्स लिमिटेड  झागराखंड, एसईसीएल हसदेव क्षेत्र, उत्तरी झागराखंड में योग कार्यक्रम का नेतृत्व किया। इस अवसर पर श्री नरेंद्र कुमार दुग्गा, कलेक्टर एवं जिला मजिस्ट्रेट, एमसीबी, श्री सिद्धार्थ तिवारी, पुलिस अधीक्षक, एमसीबी, श्री संजय कुमार मिश्रा, क्षेत्रीय महाप्रबंधक एसईसीएल हसदेव क्षेत्र, श्री एल. पी. तिर्की, विद्यालय प्रबंधन समिति  नामित अध्यक्ष, श्री अभिषेक कुमार, एसडीएम, मनेंद्रगढ़, श्री वाई. के. सोलंकी, प्रधानाचार्य, केंद्रीय विद्यालय, एसईसीएल, झागराखंड, जिले के अन्य अधिकारी, एसईसीएल के कर्मचारी, केंद्रीय विद्यालय के शिक्षक और विद्यार्थी तथा स्थानीय निवासी भी उपस्थित रहे। नौवें अंतरराष्ट्रीय योग दिवस के अवसर पर आयोजित योग कार्यक्रम के दौरान प्रधानमंत्री के संदेश का प्रसारण किया गया।
इस अवसर पर प्रतिभागियों को संबोधित करते हुए केंद्रीय ग्रामीण विकास और पंचायती राज मंत्री श्री गिरिराज सिंह ने कहा कि पिछले नौ वर्षों के दौरान भारत विभिन्न क्षेत्रों में वैश्विक नेतृत्व की ओर बढ़ रहा है, जिनमें योग भी शामिल है, जो विश्व के कल्याण हेतु भारत का नुस्खा है। योग के माध्यम से भारत विश्वगुरु के रूप में उभरा है। श्री गिरिराज सिंह ने प्रतिभागियों से आह्वान किया कि वे बेहतर स्वास्थ्य, निजी रूपांतरण और योगाभ्यास के माध्यम से चेतना का विस्तार करने तथा अच्छे स्वास्थ्य और सतत विकास के बीच संबंध होने संबंधी विचार को बढ़ावा देने के लिए अच्छी जीवन शैली के विकल्पों को बढ़ावा दें। इस वर्ष के अंतर्राष्ट्रीय योग दिवस की थीम पर चर्चा करते हुए श्री गिरिराज सिंह ने इस बात पर बल दिया कि वसुधैव कुटुम्बकम एक प्राचीन भारतीय दर्शन है, जो पूरे विश्व को एक विशाल परस्पर संबद्ध परिवार समझता है और योग वसुधैव कुटुम्बकम की ही भावना से आज विभिन्न देशों के लोगों को एक-दूसरे से जोड़ रहा है।
केंद्रीय पंचायती राज राज्य मंत्री श्री कपिल मोरेश्वर पाटिल ने 9वें अंतर्राष्ट्रीय योग दिवस के अवसर पर वासुदेव बलवंत फड़के मैदान, समीप लाल चौकी, कल्याण पश्चिम, ठाणे जिला, महाराष्ट्र में 5000 लोगों की उपस्थिति में सामूहिक योग प्रदर्शन का नेतृत्व किया। इस अवसर पर ठाणे जिला परिषद के मुख्य कार्यकारी अधिकारी श्री मनुज जिंदल, अन्य गणमान्य व्यक्ति एवं पंचायत प्रतिनिधि उपस्थित थे। पंचायती राज मंत्रालय और ठाणे जिला परिषद, महाराष्ट्र द्वारा संयुक्त रूप से आयोजित इस कार्यक्रम में कल्याण, महाराष्ट्र के विभिन्न स्कूलों के लगभग 2000 विद्यार्थियों ने भाग लिया।
पंचायती राज मंत्रालय ने 21 जून 2023 को एमओपीआर कार्यालय परिसरों के दो स्थानों -  जीवन भारती बिल्डिंग , संसद मार्ग, नई दिल्ली और  जीवन प्रकाश बिल्डिंग , कस्तूरबा गांधी मार्ग, नई दिल्ली पर योग प्रदर्शन सत्रों का आयोजन कर अंतर्राष्ट्रीय योग दिवस का नौवां संस्करण मनाया। अंतर्राष्ट्रीय योग दिवस के अवसर पर पंचायती राज मंत्रालय में अपर सचिव डॉ. चंद्रशेखर कुमार ने कार्यालय परिसर में पंचायती राज मंत्रालय के अधिकारियों और कर्मचारियों  का नेतृत्व करते हुए योग किया।
अंतर्राष्ट्रीय योग दिवस समारोह में डॉ. बिजय कुमार बेहरा, आर्थिक सलाहकार, एमओपीआर, श्रीमती मालती रावत, निदेशक, एमओपीआर, डॉ. श्रीरामप्पा विराडी, निदेशक, एमओपीआर, श्री ए.के. मिश्रा, उप सचिव और अन्य वरिष्ठ अधिकारियों ने सक्रिय रूप से भाग लिया। इस कार्यक्रम में कॉमन योग प्रोटोकॉल, योग-ब्रेक, विशेषज्ञों द्वारा योग पर व्याख्यान, योग प्रदर्शन आदि कुछ गतिविधियां आयोजित की गईं। मोरारजी देसाई राष्ट्रीय योग संस्थान , आयुष मंत्रालय द्वारा प्रतिनियुक्त योग विशेषज्ञों - सुश्री चंचल विजय और सुश्री समीक्षा नेहरा द्वारा योग सत्रों का संचालन किया गया।
पंचायती राज संस्थानों की सक्रिय भागीदारी के माध्यम से योग को भारत के प्रत्येक गांव तक ले जाने पर ध्यान केंद्रित करते हुए देश भर की पंचायतों में 21 जून 2023 को अंतर्राष्ट्रीय योग दिवस के 9वें संस्करण के आयोजन के संबंध में पंचायती राज मंत्रालय, पंचायती राज के राज्य/केंद्र शासित प्रदेशों के विभागों के साथ लगातार फॉलोअप करता आ रहा है। इसके लिए दिनांक 3 मई, 2023 को अपर सचिव, एमओपीआर द्वारा परामर्श जारी किया गया, दिनांक 22 मई, 2023 को सचिव, पंचायती राज मंत्रालय और सचिव, आयुष मंत्रालय की ओर से संयुक्त परामर्श जारी किया गया, दिनांक 1 जून 2023, को अपर सचिव की ओर से परामर्श जारी किया गया, दिनांक 16 जून 2023 को अपर सचिव, एमओपीआर द्वारा परामर्श जारी किया गया और दिनांक 16 जून 2023 को आर्थिक सलाहकार, एमओपीआर द्वारा परामर्श जारी किया गया।
9वें अंतर्राष्ट्रीय योग दिवस के काउंटडाउन कार्यक्रम - योग उत्सव के अंतर्गत पंचायती राज मंत्रालय द्वारा 31 मई 2023 को कॉमन योग प्रोटोकॉल , योग-ब्रेक  और दैनिक जीवन में योग के महत्व पर व्याख्यान-सह-प्रदर्शन सत्र का आयोजन किया गया।
पंचायती राज मंत्रालय ने ग्राम प्रधानों को लिखे गए प्रधानमंत्री के दिनांक 15 जून 2023 के पत्र को प्रसारित करने के लिए आधिकारिक संचार के अलावा सोशल मीडिया, आधिकारिक व्हाट्सएप ग्रुप और बल्क एसएमएस का सहारा लिया। इस पत्र में उनसे योग को प्रत्येक गांव और प्रत्येक घर तक ले जाने का अनुरोध किया गया,ताकि अंतर्राष्ट्रीय योग दिवस के अवसर पर नागरिक भागीदारी को अधिकतम किया जा सके। प्रधानमंत्री ने ग्राम सभाओं के साथ-साथ ग्राम पंचायतों से भी सक्रिय भागीदारी का आह्वान किया, ताकि हम सभी मिलकर स्वस्थ और खुशहाल राष्ट्र का निर्माण कर सकें। ग्राम पंचायतों को यह भी सलाह दी गई कि वे अंतर्राष्ट्रीय योग दिवस  के अवसर पर प्रधानमंत्री के संदेश को ग्राम पंचायत के सभी निवासियों को स्थानीय भाषा में पढ़कर सुनाएं ।
एमओपीआर ने राज्यों/केंद्र शासित प्रदेशों के पंचायती राज विभागों से आयुष ग्राम/सम्पूर्ण योग ग्राम की स्थापना के लिए एक बड़े आकार की ग्राम पंचायत या ग्राम पंचायतों के समूह की पहचान करने का अनुरोध किया गया था, जिसके जवाब में राज्य/केंद्र शासित प्रदेश अर्थात अंडमान और निकोबार द्वीप समूह, आंध्र प्रदेश, गोवा, हरियाणा, हिमाचल प्रदेश, महाराष्ट्र, मिजोरम और उत्तर प्रदेश ने सूचित किया है कि इक्कीस ग्राम पंचायतों को आयुष ग्राम/सम्पूर्ण योग ग्राम के रूप में नामित किया गया है ताकि आयुष ग्राम/सम्पूर्ण योग ग्राम की पहुंच/लाभ अंतिम व्यक्ति को सुलभ कराना सुनिश्चित करने के लिए विभिन्न गतिविधियां आयोजित की जा सकें तथा अंतर्राष्ट्रीय योग दिवस, 2023 का उत्सव अपने लक्ष्यों और उद्देश्यों को प्राप्त कर सके। इस बात की जानकारी दी गई है कि पंचायती राज संस्थानों ने पूरे जोश, अभिरुचि और उत्साह के साथ कई गतिविधियां आयोजित की हैं, ताकि यह सुनिश्चित किया जा सके कि अपनी घरेलू थीम-हर आंगन योग को बढ़ावा देते हुए योग दिवस की पहुंच देश के हर गांव तक व्याप्त हो चुकी है।